Apohele-astereoide

Apohele-asteroidene er en underkategori av Aten-asteroidene. De har hele sin omløpsbane innenfor jordens. Det betyr at asteroidens aphelium maksimalt kan være 0,98 AU fra Solen.

Det var David Tholen som foreslo navnet før noen slik asteroide hadde blitt bekreftet. 163693 Atira var den første som ble oppdaget i 2003 av LINEAR. Navnet kommer fra det hawaiiske ordet for omløpsbane som trolig ble valgt for sin likhet med ordet aphelium. Navnevalget er kontroversielt da kategorier normalt navngis etter den første oppdagede, som 2062 Aten og Aten-asteroidene.

Det er svært vanskelig å oppdage disse asteroidene ettersom de kun er synlige på jordens dagside, oftest i retning mot solen.

 Noen apohele-asteroider 
163693 Atira
(164294) 2004 XZ130
2004 JG6
2005 TG45
2006 WE4

Referanser

Kategori:Asteroider
Kategori:Artikler i astronomiprosjektet